b'\n_START_ARTICLE_\nStanko Vr\xc4\x8don\n_START_SECTION_\n\xc5\xbdivljenje in delo\n_START_PARAGRAPH_\nRodil se je v revni dru\xc5\xbeini. O\xc4\x8deta Franca, zidarja po poklicu, je zgodaj izgubil. Odlo\xc4\x8dilen vpliv na njegovo \xc5\xbeivljenje je imel Ivan Rejec, \xc5\xbeupnik v Svetem Kri\xc5\xbeu. Nadarjenemu Vr\xc4\x8donu je priskrbel podporo in mu omogo\xc4\x8dil \xc5\xa1olanje. Osnovno \xc5\xa1olo do srede liceja je obiskoval v gori\xc5\xa1kem malem semeni\xc5\xa1\xc4\x8du, ko je po nasvetu semeni\xc5\xa1kega spirituala Leopolda Cigoja izstopil in se privatno pripravljal na maturo, ki jo je opravil v Gorici. Po kon\xc4\x8danem \xc5\xa1tudiju medicine v Padovi je v Gorici za\xc4\x8del privatno prakso, katero je opravljal vse do kapitulacije fa\xc5\xa1isti\xc4\x8dne Italije. Jeseni 1943 se je pridru\xc5\xbeil domobrancem in nadaljeval z zdravni\xc5\xa1ko prakso v Ajdov\xc5\xa1\xc4\x8dini. Zaradi te odlo\xc4\x8ditve so mu ljudje iz kroga Osvobodilne fronte doma\xc4\x8de pregnali in mu po\xc5\xbegali dom. V Ajdov\xc5\xa1\xc4\x8dine je opravljal svoj poklic do konca aprila 1945, ko je preko Italije od\xc5\xa1el v Zdru\xc5\xbeene dr\xc5\xbeave Amerike. Da je v novi domovini lahko opravljal svoj poklic je moral narediti izpite iz medicinskih predmetov, angle\xc5\xa1\xc4\x8dine in ameri\xc5\xa1ke ustave. Slu\xc5\xbebo je dobil v San Franciscu, kamor sta za njim, po tragi\xc4\x8dni bratovi smrti leta 1975 iz Argentine priselili tudi mati in sestra. V velikem mestu, kjer posameznik te\xc5\xbeko vzbudi pozornost, je bil Vr\xc4\x8don znan kot zdravnik ubogih in po kr\xc5\xa1\xc4\x8danskem ter asketskem \xc5\xbeivljenju. Njegov delavni dan je bil dolg od zgodnjih jutranjih ur do poznega ve\xc4\x8dera. Med zdravniki v San Franciscu je bil edini ki se je upal pono\xc4\x8di v nevarne \xc4\x8detrti mesta, \xc4\x8deprav so ga tam ve\xc4\x8dkrat napadli in okradli. O njegovi smrti so poro\xc4\x8dali tako na radiu kot TV.'